Държавен вестник, бр. 55, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  55
3. Всяко лице, задържано в съответствие с 
предходния параграф, се подпомага да общува 
незабавно с най-близкия подходящ предста­
вител на държавата, на която е гражданин.
4. Всяка договаряща държава, на която е 
предадено лице съгласно член 9, параграф 1 
или на чиято територия се приземи възду­
хоплавателно средство след извършване на 
действие, предвидено в член 11, параграф 1, 
незабавно извършва предварително проучване 
на фактите.
5. Когато държава съгласно настоящия член 
е наложила мерки за задържане под стража 
спрямо дадено лице, тя незабавно уведомява 
държавата по регистрация на въздухоплава­
телното средство и държавата, чийто граж­
данин е задържаното лице, и ако счете за 
целесъобразно – всяка друга заинтересована 
държава, за факта, че това лице е задържа­
но, и за обстоятелствата, които оправдават 
задържането му. Държавата, която извършва 
предварителното разследване, предвидено в 
параграф 4 от настоящия член, незабавно 
докладва констатациите си на посочените 
държави и посочва дали възнамерява да уп­
ражни юрисдикция.
Член 14
1. Когато лице е било свалено от борда в 
съответствие с член 8, параграф 1 или пре­
дадено в съответствие с член 9, параграф 1, 
или е свалено от борда след извършване на 
действие, предвидено в член 11, параграф 1, 
и когато това лице не може или не желае да 
продължи пътуването си и държавата на при­
земяване откаже да го приеме, тази държава 
може, ако въпросното лице не е гражданин 
или постоянно пребиваващо на тази държава, 
да го върне на територията на държавата, на 
която е гражданин или постоянно пребива­
ващо, или на територията на държавата, в 
която е започнало пътуването си по въздух.
2. Нито свалянето от борда, нито преда­
ването, нито разпореждане за задържане под 
стража или други мерки, предвидени в член 13, 
параграф 2, нито връщането на съответното 
лице не се считат за приемане на територията 
на съответната договаряща държава за целите 
на нейното законодателство относно влизането 
или приемането на лица и нищо в настоящата 
конвенция не засяга правото на договаряща 
държава, свързано с експулсирането на лица 
от нейната територия.
Член 15
1. Без да се засяга член 14, всяко лице, 
което е било свалено от борда в съответствие 
с член 8, параграф 1 или е било предадено в 
съответствие с член 9, параграф 1, или кое­
то е свалено от борда след извършването на 
действие, предвидено в член 11, параграф 1, 
и което желае да продължи пътуването си, 
трябва да бъде свободно при първа възможност 
да отиде до избрано от него местоназначение, 
освен ако присъствието му не се изисква от 
правото на държавата на приземяване с цел 
екстрадиция или наказателно производство.
2. Без да се засяга нейното право по отно­
шение на влизането, приемането, екстради­
цията и експулсирането от нейна територия, 
договаряща държава, на чиято територия 
дадено лице е свалено от борда в съответствие 
с член 8, параграф 1 или е предадено в съот­
ветствие с член 9, параграф 1, или е свалено 
от борда и е заподозряно в извършването на 
действие, предвидено в член 11, параграф 1, 
се отнася с това лице по начин, който е не 
по-малко благоприятен за неговата защита 
и сигурност от начина, по който се отнася с 
гражданите на тази договаряща държава при 
подобни обстоятелства.
Г л а в а  V I
ДРУГИ РАЗПОРЕДБИ
Член 16
1. За целите на екстрадицията престъпле­
нията, извършени на борда на въздухоплава­
телни средства, регистрирани в договаряща 
държава, се третират като извършени не само 
на мястото, където са извършени, но и на 
територията на държавата по регистрация на 
въздухоплавателното средство.
2. Без да се засягат разпоредбите на пред­
ходния параграф, никоя от разпоредбите на 
настоящата конвенция не се счита за поражда­
ща задължение за предоставяне на разрешение 
за екстрадиция.
Член 17
При предприемането на мерки за разслед­
ване или арест или упражняването по друг 
начин на юрисдикция във връзка с престъп­
ление, извършено на борда на въздухоплава­
телно средство, договарящите държави вземат 
надлежно предвид безопасността и другите 
интереси на въздухоплаването и действат 
така, че да се избегне ненужно забавяне на 
въздухоплавателното средство, пътниците, 
екипажа или товара.
Член 18
Ако договарящите държави създадат орга­
низации за съвместна експлоатация на въздуш­
ния транспорт или международни оперативни 
агенции, които експлоатират въздухоплавател­
ни средства, които не са регистрирани в нито 
една държава, тези държави, в зависимост от 
обстоятелствата по случая, определят една от 
тях, която за целите на настоящата конвенция 
се счита за държава на регистрация, и уведо­
мяват за това Международната организация за 
гражданско въздухоплаване, която съобщава 
уведомлението на всички държави – страни 
по настоящата конвенция.